CELEX: 62021TN0131
Language: fi
Date: 2021-02-28 00:00:00
Title: Asia T-131/21: Kanne 28.2.2021 – Região Autónoma da Madeira v. komissio

31.5.2021   
            
            
               FI
            
            
               Euroopan unionin virallinen lehti
            
            
               C 206/26
            
         
      Kanne 28.2.2021 – Região Autónoma da Madeira v. komissio
      (Asia T-131/21)
      (2021/C 206/34)
      Oikeudenkäyntikieli: portugali
      
         Asianosaiset
      
      
         Kantaja: Região Autónoma da Madeira (edustajat: asianajajat M. Gorjão-Henriques ja A. Saavedra)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  määräämään liitettäviksi asiakirja-aineistoon sen hallinnollisen menettelyn asiakirjat, joka on johtanut riidanalaisen päätöksen tekemiseen, nyt käsiteltävänä olevassa kannekirjelmässä esitettyjen vaatimusten mukaisesti
               
            
                  —
               
               
                  määräämään nyt käsiteltävän asian yhdistämisestä asian T-95/21 (Portugalin tasavalta v. Euroopan komissio) kanssa
               
            
                  —
               
               
                  kumoamaan Portugalin Madeiran vapaa-alueelle myöntämästä valtiontuesta SA.21259 (2018/C) (ex2018/NN) – Järjestelmä III, 4.12.2020 tehdyn komission päätöksen C(2020) 8550 final 1, 4 ja 6 artiklan
               
            
                  —
               
               
                  velvoittamaan Euroopan komission korvaamaan oikeudenkäyntikulut kokonaisuudessaan, kantajan kulut mukaan lukien.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu oikeudelliseen virheeseen ja/tai puutteellisiin perusteluihin, koska kyseessä oleva toimenpide on luonteeltaan yleisesti sovellettava eikä valikoiva, joten se ei siten ole SEUT 107 artiklan 1 kohdassa tarkoitettua valtiontukea. Kantaja väittää erityisesti, että toimenpide ei ole valikoiva, koska se on osa Portugalin verotusjärjestelmän yleistä rakennetta.
               
            
                  2)
               
               
                  Toinen kanneperuste, joka perustuu oikeudelliseen virheeseen, koska Madeiran vapaa-alueen järjestelmä III on toteutettu vuoden 2007 ja 2013 komission päätösten ja SEUT 107 ja SETU 108 artiklan mukaisesti. Kantaja väittää, että sitä koskevaa vaatimusta, että toiminnasta saadut voitot on saatava tosiasiallisesti ja aineellisesti Madeiran autonomisella alueella, ei saada tulkita siten, että huomioon otetaan vain Madeiran vapaa-alueelle rekisteröityjen yritysten reuna-alue-ehtoihin liittyvät lisäkustannukset, että verotuksellisia etuja voidaan soveltaa vain sellaisista toiminnoista saatuihin voittoihin, joihin liittyy välittömästi näitä lisäkustannuksia ja että pois suljetaan toiminnat, joita suorittavat Madeiran ulkopuolella kansainvälisesti toimivat yritykset, joilla on toimilupa Madeiran vapaa-alueella.
               
            
                  3)
               
               
                  Kolmas kanneperuste, joka perustuu komission päätöksen tosiasiallisia edellytyksiä koskevaan virheeseen ja/tai tämän päätöksen riittämättömiin perusteluihin, koska verotusjärjestelmän vaatimukset ja kansallisten ja alueellisten viranomaisten niiden perusteella suorittama verotus ovat soveltuvia Madeiran vapaa-alueen järjestelmä III:n valvomiseen. Kantaja väittää erityisesti, että lakisääteinen vaatimus Madeiran vapaa-alueella saatujen voittojen erillisestä kirjanpidosta ja laajojen verovelvoitteiden täyttäminen mahdollistavat sen, että kansalliset ja alueelliset viranomaiset voivat valvoa Madeiran vapaa-alueen järjestelmä III:a tehokkaasti ja asianmukaisesti.
               
            
                  4)
               
               
                  Neljäs kanneperuste, joka perustuu komission päätöksen oikeudelliseen virheeseen, koska Madeiran vapaa-alueen järjestelmän III mukainen työpaikan käsite perustuu kansallisiin säännöksiin ilman, että sovellettaisiin kokoaikatyön ja vuosityöyksikön mukaista työpaikan määrittelymenetelmää. Kantaja väittää, että riidanalainen päätös on Madeiran vapaa-alueen järjestelmä III:n työpaikkojen luomista ja säilyttämistä koskevan vaatimuksen arviointitarkoituksia varten siltä osin virheellinen kuin siinä sovelletaan kokoaikatyöhön ja vuosityöyksikköön perustuvaa työpaikkojen määrittelymenetelmää, sillä Madeiran vapaa-alueen sääntelyssä sovellettava käsite ”työpaikka” määräytyy kansallisen työlainsäädännön mukaan.
               
            
                  5)
               
               
                  Viides kanneperuste, joka perustuu komission päätöksen tosiasiallisia edellytyksiä koskevaan virheeseen ja/tai puutteellisiin perusteluihin, koska työpaikkojen luomista/säilyttämistä koskevan vaatimuksen valvonta on ollut asianmukaista ja tehokasta. Kantaja väittää, että kansalliset viranomaiset ovat tarjonneet Euroopan komissiolle tietoja, joiden perusteella voidaan arvioida työpaikkojen luomista/säilyttämistä Madeiran vapaa-alueella koskevan vaatimuksen valvontaa, minkä vuoksi riidanalainen päätös on tosiasiallisten edellytysten osalta virheellinen ja/tai puutteellisesti perusteltu.
               
            
                  6)
               
               
                  Kuudes kanneperuste, joka perustuu unionin oikeuden yleisten oikeusperiaatteiden loukkaamiseen. Kantaja väittää erityisesti, että riidanalaisella päätöksellä loukataan suhteellisuusperiaatetta, oikeusvarmuuden periaatetta, luottamuksensuojan periaatetta ja hyvän hallinnon periaatetta, jotka ovat unionin oikeuden yleisiä periaatteita.